נענע10 - רמון: מדיניותה החברתית-כלכלית של הממשלה מופקרת - חדשות
אייר סופליי רוצה שהעסק שלך יופיע פה ? לחץ כאן רמון: מדיניותה החברתית-כלכלית של הממשלה מופקרת רמון: מדיניותה החברתית-כלכלית של הממשלה מופקרת עודכן
17:47 07/12/2000 חדשות נענע לדבריו, מפלגת העבודה תשלם את מחיר המדיניות בבחירות הקרובות הסר דיווח מפייסבוק
השר חיים רמון, ממנהיגי האופוזיציה הפנימית לראש הממשלה אהוד ברק במפלגת העבודה, יוצא היום (חמישי) במתקפה חסרת תקדים על מדיניותה החברתית של ממשלת ברק. לדברי רמון, ממשלת ברק מנהלת מדיניות חברתית-כלכלית מופקרת וחסרת אחריות. בקול ישראל דווח כי רמון הוסיף ואמר כי מפלגת העבודה תשלם את החשבון על מדיניות זו בבחירות הקרובות. שינוי שיטת הבחירות - 'מהלך מטופש'
בכנס של הפורום הפוליטי של התנועה הקיבוצית המאוחדת ברמת אפעל אמר רמון כי לא שיטת הבחירות הביאה להתפרקות הממשלה כי אם דרך הניהול. לדברי רמון, מי שלא ידע לנהל קואליציה בשיטת הבחירות הנוכחית לא יידע לעשות זאת גם בשיטה אחרת. רמון הוסיף כי הניסיון לשנות את שיטת הבחירות הוא "מהלך מטופש שיביא לכך שהשמאל יפסיד בבחירות". לדבריו לשמאל לא יהיה סיכוי לנצח בבחירות, מאחר שגוש הימין יזכה ביותר מ-61 מנדטים.
בקול ישראל דווח כי רמון העריך שאין סיכוי להקמת ממשלת חירום לאומית ולכן הבחירות תתקיימנה בחודש מאי. התבטאותו של רמון מהווה נדבך נוסף ב"מרד היונים" במפלגת העבודה. מוקדם יותר השבוע הודיע רמון למזכ"ל מפלגת העבודה, רענן כהן, כי לא יתמודד על מקום ברשימת העבודה לכנסת, אלא אם כן תקיים המפלגה פריימריס פתוחים.העיתון הארץ דיווח כי השבוע דחה רמון גם הצעה לקבל תפקיד במטה הבחירות של ברק, כיוון שלדבריו יתקשה לשווק את מהלכיו ואת מדיניותו של ראש הממשלה. ברק: 'בעת הזאת המפלגה צריכה להיות מאוחדת'
אתר האינטרנט של העיתון "הארץ" מדווח כי מאוחר יותר הופיע ברק בפני באי הכנס. ברק הגיב על דבריו של רמון באומרו כי "דווקא בעת הזאת המפלגה צריכה להיות מאוחדת", והוסיך כי "אני מכיר את הביקורת של רמון, ולפחות הוא עקבי".ברק התייחס גם לדבריו של רמון על שינוי שיטת הבחירות ואמר כי גם הוא שותף לביקורת על שיטת ההצבעה בפתק אחד והוסיף כי הוא "גם שותף לו בהערכה הרבה לחיים רמון".
שוחט משיב אש
שר האוצר אברהם שוחט הגיב לדברים באומרו כי התנהגותו של רמון מזה זמן רב היא מופקרת וחסרת אחריות. בראיון לקול ישראל אמר שוחט כי זה מכבר יכול היה רמון לקחת את תיקו ולהסתלק מהממשלה. שוחט אמר כי אינו יודע איזה הישג צפוי למפלגה בבחירות, אם שר תוקע עשרה סכינים בגבו של ראש הממשלה, לדבריו.מה יעלה מרד היונים? מדברים על זה עכשיו בפורום בחירות בנענע